Mar 29,2017
భారత వ్యాపారంపై ఖతార్‌ ఎయిర్‌వేస్‌ దృష్టి
దుబాయ్‌ : భారత్‌లో తమ వ్యాపారాన్ని ప్రారంభించడానికి ఖతార్‌ ఎయిర్‌వేస్‌ ఆసక్తి చూపుతోంది. ఇందుకోసం దాదాపు 100 కొత్త జెట్‌ లైనర్స్‌ను ఆర్డర్‌ చేయనున్నామని ఖతార్‌ ఎయిర్‌వేస్‌ సీఈవో అల్‌ బకర్‌ తెలిపారు. భారత్‌లో దేశీయ విమానయానంలో వంద శాతం విదేశీ పెట్టుబడులకు ప్రధాని నరేంద్ర మోడీ అనుమతి ఇస్తారనే నమ్మకంతో ఉన్నామన్నారు. ఈ అవకాశం లభిస్తే భారత్‌లో కొత్త ఎయిర్‌లైన్స్‌ను స్థాపించడానికి ఆసక్తిగా ఉన్నామ న్నారు. దీనికి కావాల్సిన అనుమతుల గురించి తెలుసుకొని టెండర్‌ వేస్తామని చెప్పారు. ఇప్పటికే ఎతిహాద్‌ ఎయిర్‌వేస్‌ భారత్‌లోని జెట్‌ ఎయిర్‌వేస్‌ ఇండియా లిమిటెడ్‌లో 24శాతం వాటా తీసుకుంది. అలాగే సింగపూర్‌ ఎయిర్‌లైన్స్‌ లిమిటెడ్‌, ఎయి ర్‌ఏషియా విమానయాన సంస్థలకు కూడా భారత ఎయిర్‌లైన్స్‌లో దాదాపు 49 శాతం వాటాలున్నాయి. అయితే విదేశీ ఎయిర్‌లైన్స్‌కు ప్రస్తుతం వంద శాతం పెట్టుబడులకు అవకాశం లేదు. భారత్‌లో విమానయాన సంస్థను స్థాపిం చనున్నట్టు అల్‌ బకర్‌ క్రితం మాసంలోనే తెలిపారు. 100 విమానాలతో భారత్‌లో విమా నయాన వ్యాపారంలో ప్రవేశిస్తామని పేర్కొన్నారు.
మీ స్నేహితులకు రికమెండ్ చెయ్యండి